pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-‘หม่อมเต่า’ รับมาตรการเร่งด่วนนายกฯ สั่งทูตแรงงานดูแลคนงานไทยในต่างประเทศป้องกันโควิด - 19
วันพุธที่ 4 มีนาคม 2563
‘หม่อมเต่า’ รับมาตรการเร่งด่วนนายกฯ สั่งทูตแรงงานดูแลคนงานไทยในต่างประเทศป้องกันโควิด - 19
รัฐมนตรีว่าการกระทรวงแรงงาน รับลูกมาตรการเร่งด่วนนายกรัฐมนตรี สั่งการทูตแรงงาน 13 แห่ง ติดตามและดูแลคนงานไทยที่ทํางานอยู่ในต่างประเทศที่มีการแพร่ระบาดเของเชื้อไวรัสโควิด - 19 สร้างการรับรู้การดูแลป้องกันตนเอง ปฏิบัติตามคําแนะนําของกระทรวงสาธารณสุข แจ้งข
เมื่อวันที่ 3 มีนาคม 2563 หม่อมราชวงศ์จัตุมงคล โสณกุล รัฐมนตรีว่าการกระทรวงแรงงาน เปิดเผยถึงข้อสั่งการของนายกรัฐมนตรีเกี่ยวกับมาตรการเร่งด่วน สําหรับการแก้ไขปัญหาจากโรคติดเชื้อไวรัสโคโรนา 2019 (COVID - 19) ทั้ง 2 ด้าน คือ ด้านการป้องกันโรคและสุขภาพ และด้านการบรรเทาผลกระทบที่เกี่ยวข้อง โดยมอบหมายให้กระทรวงแรงงานติดตามและดูแลแรงงานไทยที่ทํางานอยู่ในประเทศที่มีการแพร่ระบาดของเชื้อไวรัส ซึ่งในส่วนของกระทรวงแรงงาน ได้สั่งการให้อัครราชทูตที่ปรึกษา (ฝ่ายแรงงาน) สํานักงานแรงงานไทย (สนร.) ในต่างประเทศทั้ง 13 แห่ง สร้างการรับรู้แก่แรงงานไทยที่ไปทํางานในสถานประกอบการต่าง ๆ แต่ละประเทศในพื้นที่ที่รับผิดชอบ โดยให้ปฏิบัติตามมาตรการที่ทางกระทรวงสาธารณสุขกําหนดเกี่ยวกับการดูแลตนเองเพื่อป้องกันการติดเชื้อ โดยให้ระมัดระวังติดตามสถานการณ์ และปฏิบัติตามมาตรการคําแนะนําจากหน่วยงานของทางการอย่างเคร่งครัด
ม.ร.ว.จัตุมงคลฯ กล่าวต่อว่า ยังได้สั่งการให้ฝ่ายแรงงานฯ สํานักงานแรงงานไทยในต่างประเทศ ทั้ง 13 แห่ง ประสานความร่วมมือกับนายจ้างในสถานประกอบการที่แรงงานไทยทํางานอยู่ เพื่อให้ขอความร่วมมือสถานประกอบการช่วยดูแลคนงานเพื่อป้องกันการติดเชื้อ ขณะเดียวกันให้ประชาสัมพันธ์ข้อมูลแก่แรงงานผ่านสื่อออนไลน์ เช่น เฟสบุ๊ค ไลน์กลุ่ม วัดไทย ชุมชนไทย ร้านไทย อาสาสมัครแรงงาน ให้ทราบข้อมูลและมาตรการต่างๆ อย่างต่อเนื่องอีกด้วย ส่วนมาตรการบรรเทาผลกระทบที่เกี่ยวข้องกับกระทรวงแรงงานนั้น หน่วยงานในสังกัดกระทรวงแรงงาน จะดําเนินการช่วยเหลือตามภารกิจ อาทิ การเตรียมตําแหน่งงานว่างไว้รองรับ การส่งเสริมการประกอบอาชีพอิสระ การพัฒนาทักษะฝีมือตามความต้องการ ตลอดจนการประสานนายจ้างเพื่อติดตามค่าจ้างค้างจ่าย และตรวจสอบสิทธิประโยชน์อื่นๆ เพื่อให้ได้รับความคุ้มครองตามกฎหมายแรงงานต่อไป
รัฐบาลไทย-ข่าวทำเนียบรัฐบาล-นายกรัฐมนตรี ยินดี มูดี้ส์ชี้สถานะการเงินไทยเข้มแข็ง ส่งออกแข็งแกร่ง เศรษฐกิจฟื้นตัว
วันเสาร์ที่ 2 กันยายน 2560
นายกรัฐมนตรี ยินดี มูดี้ส์ชี้สถานะการเงินไทยเข้มแข็ง ส่งออกแข็งแกร่ง เศรษฐกิจฟื้นตัว
นายกฯ ยินดี มูดี้ส์ชี้สถานะการเงินไทยเข้มแข็ง ส่งออกแข็งแกร่ง เศรษฐกิจฟื้นตัว ย้ําขอบคุณประชาชนร่วมประคับประคองบ้านเมืองให้สงบ พร้อมกําชับปรับแก้ไขจุดอ่อนดึงเศรษฐกิจขยายตัวดังเดิม
วันนี้(2กันยายน2560) พลโท สรรเสริญ แก้วกําเนิด โฆษกประจําสํานักนายกรัฐมนตรี เปิดเผยว่า นายกฯ ยินดี มูดี้ส์ชี้สถานะการเงินไทยเข้มแข็ง ส่งออกแข็งแกร่ง เศรษฐกิจฟื้นตัว ย้ําขอบคุณประชาชนร่วมประคับประคองบ้านเมืองให้สงบ พร้อมกําชับปรับแก้ไขจุดอ่อนดึงเศรษฐกิจขยายตัวดังเดิม
พลเอก ประยุทธ์ จันทร์โอชา นายกรัฐมนตรี ยินดีที่มูดี้ส์ อินเวสเตอร์ เซอร์วิส สถาบันจัดอันดับความน่าเชื่อถือระหว่างประเทศระบุว่า สถานะทางการเงินของไทยเข้มแข็งขึ้น เนื่องผลกระทบจากปัจจัยภายนอกเริ่มลดลง ประกอบกับสถานการณ์ทางการเมืองในประเทศในช่วงหลายปีที่ผ่านมาผ่อนคลายมากขึ้น ช่วยให้เศรษฐกิจสามารถฟื้นตัวได้ตามวัฏจักร รวมทั้งยังได้แรงหนุนจากการส่งออกที่แข็งแกร่งมากขึ้น
“นายกฯ ย้ําว่า สาเหตุหลักส่วนหนึ่งมาจากความร่วมมือของพี่น้องประชาชนในการเคารพกฎหมายและร่วมกันประคับประคองให้บ้านเมืองมีความสงบสุขเรียบร้อย แม้ว่าบางคนจะยังมีความรู้สึกคุกรุ่นอยู่ในใจบ้าง แต่หากมองไปข้างหน้าเมื่อทุกฝ่ายร่วมใจกัน ก็จะทําให้เกิดความมั่นคงทางการเมือง เศรษฐกิจมั่งคั่งขึ้น และสังคมมีความน่าอยู่ ท้ายที่สุดประชาชนก็จะมีคุณภาพชีวิตที่ดีขึ้น โดยรัฐบาลเป็นผู้อํานวยความสะดวกให้”
ทั้งนี้ มูดี้ส์ยังคงจัดอันดับสถานะสินเชื่อของรัฐบาลอยู่ที่ระดับ Baa1 คือ ไทยยังมีโครงสร้างหนี้ที่ดี มีความระมัดระวังในการดําเนินนโยบายการเงินและเศรษฐกิจมหภาคโดยรวม และมีแนวโน้มความแข็งแกร่งของการเจริญเติบโตของเศรษฐกิจที่สมเหตุสมผล โดยคาดว่าอัตราการเติบโตของผลิตภัณฑ์มวลรวมภายในประเทศ (GDP) ในปีนี้จะขยับเป็นร้อยละ 3.4 ซึ่งถือว่าสูงที่สุดนับตั้งแต่ปี 2555 เป็นต้นมา
อย่างไรก็ตาม นายกรัฐมนตรีได้กําชับไปยังหน่วยงานด้านเศรษฐกิจให้นําข้อสังเกตของมูดี้ส์เรื่องการลงทุนโดยตรงจากต่างประเทศ ศักยภาพด้านการแข่งขัน และความ ต้องการในการซื้อสินค้าและจับจ่ายใช้สอยภายในประเทศที่ยังเป็นอุปสรรคอยู่บ้าง ไปพิจารณาหาแนวทางปรับปรุงแก้ไข โดยยืนยันว่ารัฐบาลให้ความสําคัญกับการส่งเสริมการลงทุนทุกรูปแบบ การพัฒนาขีดความสามารถในการแข่งขันทุกด้าน รวมทั้งการกระตุ้นกําลังซื้อของประชาชนในประเทศผ่านมาตรการต่าง ๆ อย่างต่อเนื่อง
นอกจากนี้ มูดี้ส์เชื่อว่าความมีเสถียรภาพทางการเมืองของไทยจะช่วยเสริมสร้างความน่าเชื่อถือให้กับประเทศ และหากสามารถเร่งรัดพัฒนาศักยภาพการแข่งขัน และสร้างแรงจูงใจให้เกิดการลงทุนทั้งจากนักลงทุนภายในและภายนอกประเทศสําเร็จ ก็จะทําให้การขยายตัวทางเศรษฐกิจของไทยกลับมาดีขึ้นในระดับที่เคยเป็นมา
.......................................................
รัฐบาลไทย-ข่าวทำเนียบรัฐบาล-ธ.ก.ส. เร่งให้เกษตรกรกว่า 1.3 แสนราย รีบแจ้งเลขบัญชีเพื่อรับเงินเยียวยา ที่ www.เยียวยาเกษตรกร.com ภายใน 25 ก.ค. นี้
วันอังคารที่ 14 กรกฎาคม 2563
ธ.ก.ส. เร่งให้เกษตรกรกว่า 1.3 แสนราย รีบแจ้งเลขบัญชีเพื่อรับเงินเยียวยา ที่ www.เยียวยาเกษตรกร.com ภายใน 25 ก.ค. นี้
ธ.ก.ส. แจ้งด่วน! ให้ผู้ลงทะเบียนรับเงินเยียวยาเกษตรกรที่ได้รับสิทธิ์และแต่ยังไม่แจ้งเลขที่บัญชีอีกกว่า 139,000 ราย รีบเช็คข้อมูลและแจ้งเลขบัญชีผ่านเว็บไซต์ www.เยียวยาเกษตรกร.com ภายในวันที่ 25 ก.ค. 63 เพื่อรับเงินโอนภายในเดือนกรกฎาคม 2563 นี้
ธ.ก.ส. แจ้งด่วน! ให้ผู้ลงทะเบียนรับเงินเยียวยาเกษตรกรที่ได้รับสิทธิ์และแต่ยังไม่แจ้งเลขที่บัญชีอีกกว่า 139,000 ราย รีบเช็คข้อมูลและแจ้งเลขบัญชีผ่านเว็บไซต์ www.เยียวยาเกษตรกร.com ภายในวันที่ 25 ก.ค. 63 เพื่อรับเงินโอนภายในเดือนกรกฎาคม 2563 นี้ โดยแจ้งบัญชีธนาคารใดก็ได้ ดีที่สุดคือบัญชีที่ผูกพร้อมเพย์กับบัตรประชาชน
นายกษาปณ์ เงินรวง รองผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ด้วยขณะนี้ยังมีเกษตรกรที่ขึ้นทะเบียนขอรับเงินช่วยเหลือเยียวยาเกษตรกร รายละ 15,000 บาท จ่ายเดือนละ 5,000 บาท เป็นระยะเวลา 3 เดือน จากรัฐบาล ตามรายชื่อที่กระทรวงเกษตรและสหกรณ์ (กษ.) ส่งมาให้กับ ธ.ก.ส. ยังไม่พบบัญชีที่จะรับโอนเงินจํานวน 139,271 ราย ทําให้ ธ.ก.ส. ไม่สามารถโอนเงินเยียวยาให้ได้ ดังนั้น จึงขอให้เกษตรกรที่มีสิทธิ์ได้รับเงินเยียวยา รีบแจ้งเลขที่บัญชีเงินฝากผ่านทาง เว็บไซต์ www.เยียวยาเกษตรกร.com ภายในวันที่ 25 กรกฎาคม 2563 ทั้งนี้ จะเป็นบัญชีธนาคารใดก็ได้ ไม่จําเป็นต้องมาเปิดบัญชีใหม่กับ ธ.ก.ส. ซึ่งวิธีที่สะดวกและรวดเร็วที่สุดคือควรเป็นบัญชีที่ผูกพร้อมเพย์กับบัตรประชาชน
ในส่วนของเดือนมิถุนายนที่ผ่านมา ธ.ก.ส. ได้รับข้อมูลจาก กษ. เป็นจํานวน 7,747,490 ราย ซึ่งหลังจากได้ทําการตรวจสอบความซ้ําซ้อนและคัดกรองสถานะผู้เสียชีวิต เหลือผู้มีสิทธิ์จํานวน 7,407,721 ราย ซึ่งได้ดําเนินการโอนไปแล้วเป็นจํานวนเงิน 37,038 ล้านบาท ทั้งนี้ เงินเยียวยาในรอบเดือนกรกฎาคมจะเริ่มดําเนินการโอนเข้าบัญชีเกษตรกรโดยตรงตั้งแต่วันที่ 15 - 22 กรกฎาคม 2563 ต่อเนื่องทุกวัน ไม่เว้นวันหยุด วันละประมาณ 1 ล้านราย โดยสามารถตรวจสอบสถานะการโอนเงินได้ที่เว็บไซต์ www.เยียวยาเกษตรกร.com
รัฐบาลไทย-ข่าวทำเนียบรัฐบาล-รมว.ทส. ให้สัมภาษณ์ผู้อำนวยการสำนักหอจดหมายเหตุ เกี่ยวกับภารกิจกู้ภัยทีมฟุตบอล หมูป่าอะคาเดมี
วันพุธที่ 28 พฤศจิกายน 2561
รมว.ทส. ให้สัมภาษณ์ผู้อํานวยการสํานักหอจดหมายเหตุ เกี่ยวกับภารกิจกู้ภัยทีมฟุตบอล หมูป่าอะคาเดมี
รมว.ทส. ให้สัมภาษณ์ผู้อํานวยการสํานักหอจดหมายเหตุ เกี่ยวกับภารกิจกู้ภัยทีมฟุตบอล หมูป่าอะคาเดมี
รมว.ทส. ให้สัมภาษณ์ผู้อํานวยการสํานักหอจดหมายเหตุ เกี่ยวกับภารกิจกู้ภัยทีมฟุตบอล หมูป่าอะคาเดมี
วันนี้ (27 พฤศจิกายน 2561) เวลา 14.00 น. ณ ห้องรับรอง ชั้น 20 อาคารกระทรวงทรัพยากรธรรมชาติและสิ่งแวดล้อม พลเอกสุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม ให้สัมภาษณ์กับ นางจุฑาทิพย์ อังศุสิงห์ ผู้อํานวยสํานักหอจดหมายเหตุแห่งชาติ กรมศิลปากร ในภารกิจกู้ภัยทีมฟุตบอลเยาวชนหมูป่า อะคาเดมี ณ วนอุทยานถ้ําหลวง – ขุนน้ํานางนอน อําเภอแม่สาย จังหวัดเชียงราย ซึ่งมีประเด็นการสัมภาษณ์ อาทิ บทบาทหน้าที่ในการปฏิบัติภารกิจ แนวทางในการปฏิบัติภารกิจก่อนลงพื้นที่ แนวทางการป้องกันอันตรายและความเสี่ยงในการปฏิบัติภารกิจ รวมถึงการจัดการสิ่งอํานวยความสะดวกในชีวิตประจําวัน โดยท้ายการสัมภาษณ์ รัฐมนตรีว่าการกระทรวงทรัพยากรธรรมชาติและสิ่งแวดล้อม ฝากข้อคิด ข้อเสนอแนะว่า ประเทศไทยควรมีการแจ้งเตือน ในเรื่องการท่องเที่ยว โดยให้ระมัดระวัง เพื่อความปลอดภัยของนักท่องเที่ยว
รัฐบาลไทย-ข่าวทำเนียบรัฐบาล-      "ปลัดแรงงาน" มอบรางวัลประกวดชมรมทูบีนัมเบอร์วัน ภาคกลางและตะวันออก ปี 61
วันพุธที่ 14 มีนาคม 2561
"ปลัดแรงงาน" มอบรางวัลประกวดชมรมทูบีนัมเบอร์วัน ภาคกลางและตะวันออก ปี 61
"ปลัดแรงงาน"มอบรางวัลการประกวดผลงานจังหวัดและชมรมทูบีนัมเบอร์วัน ระดับภาคกลางและภาคตะวันออก ปี 2561 สืบสานพระปณิธานองค์ประธานโครงการทูบีนัมเบอร์วัน ป้องกันแก้ไขปัญหายาเสพติด ในชุมชน สถานศึกษา สถานประกอบการ สถานพินิจ และเรือนจํา
"ปลัดแรงงาน"มอบรางวัลการประกวดผลงานจังหวัดและชมรมทูบีนัมเบอร์วัน ระดับภาคกลางและภาคตะวันออก ปี 2561 สืบสานพระปณิธานองค์ประธานโครงการทูบีนัมเบอร์วัน ป้องกันแก้ไขปัญหายาเสพติด ในชุมชน สถานศึกษา สถานประกอบการ สถานพินิจ และเรือนจํา พ้นภัยยาเสพติดอย่างยั่งยืน
นายจรินทร์ จักกะพาก ปลัดกระทรวงแรงงาน กล่าวในโอกาสเป็นประธานในพิธีประกาศผลและมอบรางวัลแก่ผู้ชนะการประกวดผลงานจังหวัด/ชมรม TO BE NUMBER ONE ระดับภาคกลางและภาคตะวันออก ประจําปี 2561 ณ โรงแรมแอมบาสซาเดอร์ ซิตี้ จอมเทียน พัทยา จังหวัดชลบุรี โดยกล่าวว่า ขอแสดงความยินดีกับจังหวัดและชมรมทูบีนัมเบอร์วันที่ได้รับรางวัลพระราชทาน และขอแสดงความชื่นชมกับทุกทีมที่เข้าร่วมการประกวดแม้จะไม่ได้รับรางวัลหรือยังไม่ประสบความสําเร็จตามที่ตั้งใจ แต่สิ่งที่ได้เหมือนกันในวันนี้ คือ มุมมอง และแนวคิดในการร่วมกันดําเนินงานป้องกันแก้ไขปัญหายาเสพติด ทั้งในระดับชุมชน สถานศึกษา สถานประกอบการ สถานพินิจ และเรือนจํา เพื่อให้ประชาชนชาวไทยพ้นภัยจากยาเสพติด
ปลัดกระทรวงแรงงาน กล่าวต่อว่า นับเป็นพระมหากรุณาธิคุณขององค์ประธานโครงการทูบีนัมเบอร์วัน ที่ทรงทุ่มเททรงงานอย่างต่อเนื่อง และยังคงมีพระปณิธานมุ่งมั่นที่จะทรงงานเพื่อป้องกันและแก้ไขปัญหายาเสพติดให้กับประเทศชาติต่อไป ซึ่งผู้ที่มีประสบการณ์ทํางานด้านการป้องกันและแก้ไขปัญหายาเสพติดคงทราบว่าเป็นงานที่ยาก แต่ด้วยพระเมตตากอปรด้วยพระอัจฉริยะภาพและพระวิริยะอุตสาหะ ทูลกระหม่อมหญิงอุบลรัตนราชกัญญา สิริวัฒนาพรรณวดี องค์ประธานโครงการทูบีนัมเบอร์วัน ทรงสามารถทําให้ทุกคนเปิดใจยอมรับและเข้าร่วมกิจกรรมในโครงการด้วยความสมัครใจ ซึ่งช่วยให้การดําเนินงานเป็นไปตามวัตถุประสงค์ และบรรลุเป้าหมายประชาชนชาวไทย ปลอดภัยห่างไกลจากยาเสพติด
“กระทรวงแรงงานในฐานะหน่วยงานหลัก ได้ร่วมสนับสนุนและดําเนินงานโครงการทูบีนัมเบอร์วัน สนองพระราชปณิธานขององค์ประธานโครงการอย่างต่อเนื่อง โดยมอบหมายให้สํานักงานแรงงานจังหวัดเป็นกลไกสําคัญในการดําเนินงานเพื่อเป้าหมาย พัฒนาแรงงานไทยให้ห่างไกลยาเสพติด” ปลัดกระทรวงแรงงาน กล่าวในท้ายสุด
-----------------------------------------
กองเผยแพร่และประชาสัมพันธ์/
ชนินทร เพ็ชรทับ – ข่าว/
กัณติภณ คูสมิทธิ์ – ภาพ/
13 มีนาคม 2561
รัฐบาลไทย-ข่าวทำเนียบรัฐบาล-ก.แรงงาน คุมเข้มมาตรการป้องกันโควิด -19 ในกลุ่มต่างด้าว ลดอัตราแพร่ระบาดเพิ่ม [กระทรวงแรงงาน]
วันจันทร์ที่ 27 เมษายน 2563
ก.แรงงาน คุมเข้มมาตรการป้องกันโควิด -19 ในกลุ่มต่างด้าว ลดอัตราแพร่ระบาดเพิ่ม [กระทรวงแรงงาน]
ก.แรงงาน คุมเข้มมาตรการป้องกันโควิด -19 ในกลุ่มต่างด้าว ลดอัตราแพร่ระบาดเพิ่ม
เมื่อวันที่ 27 เมษายน 2563นายสุทธิ สุโกศล ปลัดกระทรวงแรงงานเปิดเผยถึงสถานการณ์การแพร่ระบาดของเชื้อไวรัสโควิด -19 ที่ยังพบการแพร่ในระบาดในกลุ่มแรงงานต่างด้าวว่า ในส่วนของกระทรวงแรงงาน ได้มีมาตรการเข้มงวดเพื่อมิให้มีการแพร่ระบาดของเชื้อไวรัสโควิด – 19 ในกลุ่มแรงงานต่างด้าว ซึ่งได้แก่
1) การชะลอการอนุมัตินําเข้าแรงงานต่างด้าว ตั้งแต่วันที่ 23 มีนาคมเป็นต้นไป จนกว่าสถานการณ์จะกลับเข้าสู่ภาวะปกติ
2) การผ่อนปรนให้แรงงานต่างด้าวสามารถอยู่ในราชอาณาจักรและทํางานได้ต่อไปจนถึง 30 พฤศจิกายน 2563
3) ป้องกันการแพร่ระบาดของไวรัสโควิด – 19 ในกลุ่มแรงงานต่างด้าว โดยร่วมมือกับสภากาชาดไทย กรมอนามัย กระทรวงสาธารณสุข ให้ความรู้ความเข้าใจเกี่ยวกับวิธีการป้องกันนําร่องในพื้นที่จังหวัดสมุทรสาครและขยายความร่วมมือไปยังจังหวัดต่างๆ เพื่อให้แรงงานต่างด้าวที่ทํางานอยู่ในประเทศไทยป้องกันตนเองให้ปลอดภัยจากโควิด - 19 การดําเนินการ ประกอบด้วย จัดทําเอกสารเผยแพร่เป็นภาษาของแรงงานต่างด้าว เพื่อให้สามารถสื่อสารเข้าใจง่าย รวมทั้งการสร้างความเข้าใจเกี่ยวกับมาตรการเยียวยาลดผลกระทบ การมอบสิ่งของเพื่อบรรเทาทุกข์ เช่น หน้ากากอนามัย เจลล้างมือ ถุงยังชีพ เป็นต้น รวมทั้งกระบวนการการเข้ารับการตรวจรักษาพยาบาลกรณีมีประวัติการเดินทางไปยังประเทศกลุ่มเสี่ยง ตลอดจนขั้นตอนการคัดกรอง การกักตัวเอง 14 วัน ตามกระบวนการที่กระทรวงสาธารณสุขกําหนด เสริมสร้างสร้างการรับรู้การมีส่วนร่วมของทุกภาคส่วน
4) สํารวจตรวจสอบ (Check List) แรงงานต่างด้าวในสถานประกอบการให้สามารถทํางานได้โดยไม่ให้มีการติดเชื้อไวรัสโควิด -19 ตามมาตรการที่กรมควบคุมโรคกําหนด
5) แจ้งมาตรการให้นายจ้างในสถานประกอบการมีการคัดกรองลูกจ้างแรงงานต่างด้าวและเฝ้าระวังการแพร่ระบาดของไวรัสโควิด -19
6) ตรวจสอบคัดกรองและเฝ้าระวังแรงงานต่างด้าว ณ ศูนย์ควบคุมการแจ้งเข้า – ออกเรือประมง (PIPO)
7) การประชาสัมพันธ์สร้างการรับรู้เกี่ยวกับโรคโควิด – 19 ในสถานประกอบการ โดยดําเนินการขอความร่วมมือสถานประกอบการทั่วประเทศ ประชาสัมพันธ์และให้ความรู้ลูกจ้าง ผู้ประกันตนในสถานประกอบการ เพื่อให้มีความรู้เกี่ยวกับโรคโควิด - 19 และการปฏิบัติตนตามคําแนะนําของกรมควบคุมโรค กระทรวงสาธารณสุข
8) การให้บริการทางการแพทย์แก่ผู้ประกันตนที่ป่วยเป็นโรคโควิด – 19
9) การปรับเพิ่มสิทธิประโยชน์กรณีว่างงาน และ
10) ลดหย่อนอัตราเงินสมทบและขยายกําหนดเวลายื่นแบบอัตราเงินสมทบนายจ้างและผู้ประกันตน
นายสุทธิกล่าวต่อว่า ทั้งนี้ หากแรงงานต่างด้าวมีข้อสงสัยเกี่ยวกับมาตรการต่าง ๆ ที่เกี่ยวข้อง กระทรวงแรงงาน โดยกรมการจัดหางานได้มีสายด่วน 1506 กด 2 โดยมีล่ามคอยให้บริการตอบคําถามเป็นภาษาเดียวกันกับแรงงานต่างด้าว ซึ่งช่องทางนี้จะทําให้สามารถเข้าถึงข้อมูลข่าวสารได้อย่างสะดวก รวดเร็ว ทั่วถึง และเป็นช่องทางในการสื่อสาร สร้างความเข้าใจ รวมทั้งให้ความช่วยเหลือและคุ้มครองแรงงานต่างด้าวให้ได้รับการดูแลด้านสวัสดิภาพของแรงงานรวมทั้งเป็นการเคารพในหลักสิทธิมนุษยชนอีกด้วย
รัฐบาลไทย-ข่าวทำเนียบรัฐบาล-รัฐมนตรีฯ สุริยะ เป็นประธานเปิดงาน The 4th Business Connecting 2019 “ยุทธศาสตร์ไทยแลนด์พลัสวัน สู่ความเป็นไปได้ทางความร่วมมือระหว่างผู้ประกอบการไทยและญี่ปุ่น”
วันอังคารที่ 19 พฤศจิกายน 2562
รัฐมนตรีฯ สุริยะ เป็นประธานเปิดงาน The 4th Business Connecting 2019 “ยุทธศาสตร์ไทยแลนด์พลัสวัน สู่ความเป็นไปได้ทางความร่วมมือระหว่างผู้ประกอบการไทยและญี่ปุ่น”
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม เป็นประธานเปิดงาน The 4th Business Connecting 2019 “ยุทธศาสตร์ไทยแลนด์พลัสวัน สู่ความเป็นไปได้ทางความร่วมมือระหว่างผู้ประกอบการไทยและญี่ปุ่น” ณ ห้องฟูจิ ชั้น 4 โรงแรมนิกโก้ กรุงเทพฯ
วันที่ 18 พฤศจิกายน 2562 เวลา 13.30 น. นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม เป็นประธานเปิดงาน The 4th Business Connecting 2019 “ยุทธศาสตร์ไทยแลนด์พลัสวัน สู่ความเป็นไปได้ทางความร่วมมือระหว่างผู้ประกอบการไทยและญี่ปุ่น” พร้อมด้วย นายณัฐพล รังสิตพล อธิบดีกรมส่งเสริมอุตสาหกรรม และนางสาวสุชาดา แทนทรัพย์ โฆษกประจํากระทรวงอุตสาหกรรม โดยมี นายอซึชิ ทาเคะทานิ ประธาน เจโทร กรุงเทพฯ นายมาซาฮิโกะ โฮซากะ ประธานศูนย์ส่งเสริมวิสาหกิจขนาดกลางและขนาดย่อมแห่งมหานครโตเกียว ประเทศญี่ปุ่น และนักธุรกิจทั้งจากประเทศญี่ปุ่นและประเทศไทย เข้าร่วม ณ ห้องฟูจิ ชั้น 4 โรงแรมนิกโก้ กรุงเทพฯ
สําหรับการจัดสัมมนาในครั้งนี้ เป็นความร่วมมือระหว่าง กระทรวงอุตสาหกรรม โดยกรมส่งเสริมอุตสาหกรรม กับ ศูนย์ส่งเสริมวิสาหกิจขนาดกลางและขนาดย่อมแห่งมหานครโตเกียว (Tokyo SME Support Center) จัดขึ้นต่อเนื่องเป็นปีที่ 4 เพื่อเน้นย้ําถึงความสําคัญในการสร้างความร่วมมือทางธุรกิจของทั้งสองประเทศ รวมถึงมุ่งส่งเสริมความร่วมมือในธุรกิจอุตสาหกรรมผู้ผลิตชิ้นส่วนในประเทศ CLM โดยมีประเทศไทยเป็นศูนย์กลางของการทําธุรกิจ เนื่องด้วย supply chain ของอุตสาหกรรมการผลิตในประเทศดังกล่าวยังขาดความพร้อมด้านเทคโนโลยีและทักษะงานช่าง จึงมีความเหมาะสมที่จะพัฒนาเพื่อกระตุ้นเศรษฐกิจของทุกประเทศให้มีความมั่นคงและยั่งยืนต่อไป
ทั้งนี้ ภายในงานแบ่งออกเป็น 2 ช่วง ประกอบด้วย ช่วงที่ 1 เป็นการสัมมนาสรุปผลการสํารวจโอกาสทางธุรกิจในพื้นที่เศรษฐกิจของประเทศ กัมพูชา ลาว และพม่า ภายใต้การบรรยายหัวข้อ "บริษัทไทยและญี่ปุ่นควรร่วมมือกันอย่างไรในการพัฒนาธุรกิจอย่างมีประสิทธิภาพ โดยใช้ประเทศไทยเป็นศูนย์กลางของ CLM" โดย บริษัท เอ็นอาร์ไอ คอนซัลติ้ง แอนด์โซลูชั่น (ไทยแลนด์) จํากัด และการบรรยายพิเศษในหัวข้อ "ยุทธศาสตร์ไทยแลนด์พลัสวัน" โดย บริษัท เด็นโซ่ อินเตอร์นชั่นแนล เอเชีย จํากัด มาร่วมแชร์ประสบการณ์การทําธุรกิจทั้งในประเทศไทย กัมพูชา และพม่า นอกจากนี้ ช่วงที่ 2 เป็นการเปิดเวทีให้กับผู้ประกอบการไทยและญี่ปุ่น จํานวน 25 บริษัท ได้ทําการเจรจาจับคู่ธุรกิจกับผู้เข้าร่วมงานกว่า 300 ราย และคาดว่าจะก่อให้เกิดการเจรจาธุรกิจระหว่างกันกว่า 100 คู่
รัฐมนตรีฯ สุริยะ กล่าวว่า รู้สึกเป็นเกียรติอย่างยิ่งที่กระทรวงอุตสาหกรรมได้มีโอกาสจัดงานสัมมนาฯ ในครั้งนี้ เนื่องจากประเทศไทยกับประเทศญี่ปุ่นนั้น เป็นพันธมิตรที่ดีทั้งทางด้านการค้าและการลงทุนธุรกิจกันมาอย่างยาวนาน และขอขอบคุณรัฐบาลญี่ปุ่นที่เห็นความสําคัญของประเทศไทย ในการร่วมลงนาม MOU เพื่อความร่วมมือด้านการพัฒนาอุตสาหกรรม ระหว่างศูนย์ส่งเสริมวิสาหกิจขนาดกลางและขนาดย่อมแห่งมหานครโตเกียว หรือ Tokyo SME Support Center กับกระทรวงอุตสาหกรรม พร้อมทั้งจะดูแลนักลงทุนจากญี่ปุ่นเป็นอย่างดี ในการดําเนินธุรกิจในประเทศไทย กระทรวงอุตสาหกรรมพร้อมให้ความช่วยเหลืออย่างเต็มที่ #กระทรวงอุตสาหกรรม #รัฐมนตรีสุริยะ #ยุทธศาสตร์ไทยแลนด์พลัสวัน
รัฐบาลไทย-ข่าวทำเนียบรัฐบาล-พิธีทบทวนคำปฏิญาณและสวนสนาม เนื่องในวันคล้ายวันสถาปนาคณะลูกเสือแห่งชาติ ประจำปี 2561
วันอังคารที่ 3 กรกฎาคม 2561
พิธีทบทวนคําปฏิญาณและสวนสนาม เนื่องในวันคล้ายวันสถาปนาคณะลูกเสือแห่งชาติ ประจําปี 2561
สมเด็จพระเจ้าอยู่หัว ทรงพระกรุณาโปรดเกล้าฯ ให้พระเจ้าวรวงศ์เธอ พระองค์เจ้าโสมสวลี พระวรราชาทินัดดามาตุ เสด็จแทนพระองค์ เป็นประธานในพิธีทบทวนคําปฏิญาณและสวนสนาม เนื่องในวันคล้ายวันสถาปนาคณะลูกเสือแห่งชาติ ประจําปี 2561 เมื่อวันอาทิตย์ที่ 1 กรกฎาคม 2561
สมเด็จพระเจ้าอยู่หัว ทรงพระกรุณาโปรดเกล้าฯ ให้พระเจ้าวรวงศ์เธอ พระองค์เจ้าโสมสวลี พระวรราชาทินัดดามาตุ เสด็จแทนพระองค์ เป็นประธานในพิธีทบทวนคําปฏิญาณและสวนสนาม เนื่องในวันคล้ายวันสถาปนาคณะลูกเสือแห่งชาติ ประจําปี 2561เมื่อวันอาทิตย์ที่ 1 กรกฎาคม 2561ณ สนามศุภชลาศัย สนามกีฬาแห่งชาติ โดยรองนายกรัฐมนตรีปฏิบัติหน้าที่สภาลูกเสือไทย รัฐมนตรีว่าการกระทรวงศึกษาธิการ ปลัดกระทรวงศึกษาธิการ เลขาธิการคณะกรรมการการศึกษาขั้นพื้นฐานเลขาธิการคณะกรรมการส่งเสริมการศึกษาเอกชนอธิบดีกรมพลศึกษา ผู้ว่าราชการกรุงเทพมหานคร เลขาธิการสํานักงานลูกเสือแห่งชาติ และลูกเสือเนตรนารี เฝ้ารับเสด็จและร่วมพิธีในครั้งนี้
เวลา 16.00 น. เสด็จถึงสนามศุภชลาศัย ลูกเสือหน่วยดุริยางค์บรรเลงเพลงสรรเสริญพระบารมีพลอากาศเอก ประจิน จั่นตอง รองนายกรัฐมนตรีปฏิบัติหน้าที่สภาลูกเสือไทยกราบทูลรายงานกิจการลูกเสือในรอบปี
นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการกราบทูลเบิกผู้เข้าเฝ้าฯ ในการรับประทานเหรียญลูกเสือสรรเสริญ ประจําปี 2560-2561
นายประเสริฐ บุญเรือง รองปลัดกระทรวงศึกษาธิการ ในฐานะเลขาธิการสํานักงานลูกเสือแห่งชาติกราบทูลกล่าวนําทบทวนคําปฏิญาณ
โอกาสนี้ พระเจ้าวรวงศ์เธอ พระองค์เจ้าโสมสวลี พระวรราชาทินัดดามาตุประทานพระโอวาท ความว่า
"กิจการลูกเสือ มีหลักการและวิธีการที่ดี ในการฝึกหัดพัฒนาเยาวชนให้มีคุณความดีประการต่าง ๆ เช่น ความซื่อสัตย์สุจริต ความมีระเบียบเรียบร้อย ความเข้มแข็งอดทน ความรู้จักเสียสละช่วยเหลือผู้อื่น ดังนั้น การที่เหล่าลูกเสือทั้งปวงมาชุมนุมในพิธีนี้จึงเป็นโอกาสอันดี ที่นอกจากจะได้น้อมรําลึกถึงพระมหากรุณาธิคุณในพระบาทสมเด็จพระมงกุฏเกล้าเจ้าอยู่หัว พระผู้พระราชทานกําเนิดลูกเสือไทย และแสดงความจงรักภักดีต่อพระประมุขของคณะลูกเสือแห่งชาติแล้ว ยังจะได้ทบทวนคําปฏิญาณและสวนสนาม อันก่อให้เกิดความสํานึก ตระหนักในบทบาทหน้าที่ และการประพฤติปฏิบัติตนที่ถูกต้องตามหลักการและวิธีการของกิจการลูกเสืออีกด้วย
ขอให้ทุกคนได้ยึดมั่นในอุดมการณ์ ระเบียบแบบแผน และข้อบังคับของกิจการลูกเสือ พร้อมทั้งพยายามฝึกหัดปฏิบัติตามด้วยความตั้งใจมุ่งมั่น ความขยันหมั่นเพียร และความเอาใจใส่ ให้ถึงพร้อมด้วยคุณความดีทุกด้านอย่างครบถ้วน แต่ละคนจะได้เติบโตขึ้นเป็นทรัพยากรบุคคลที่มีคุณภาพ สามารถพึ่งตนเองและเป็นพลเมืองดีที่เป็นกําลังสําคัญในการสร้างสรรค์ประโยชน์สุข ความเจริญมั่นคงให้แก่สังคมและประเทศชาติต่อไป"
Written byกนกนภา ลาผ่าน,กรธัช มีวงศ์, อรพรรณ ฤทธิ์มั่น
Photo Creditกิตติกร แซ่หมู่, ธนภัทร จันทร์ห้างหว้า, อธิชนม์ สลางสิงห์
Rewriterนวรัตน์ รามสูต
Editorบัลลังก์ โรหิตเสถียร
รัฐบาลไทย-ข่าวทำเนียบรัฐบาล-ทส. มอบหนังสืออนุญาตให้เข้าทำประโยชน์และอยู่อาศัยภายในเขตป่าสงวนแห่งชาติ (ปส.23) ให้แก่ผู้ว่าราชการจังหวัดน่าน
วันพุธที่ 28 ธันวาคม 2559
ทส. มอบหนังสืออนุญาตให้เข้าทําประโยชน์และอยู่อาศัยภายในเขตป่าสงวนแห่งชาติ (ปส.23) ให้แก่ผู้ว่าราชการจังหวัดน่าน
กระทรวงทรัพยากรธรรมชาติและสิ่งแวดล้อม มอบหนังสืออนุญาตให้เข้าทําประโยชน์และอยู่อาศัยภายในเขตป่าสงวนแห่งชาติ ตามนโยบายรัฐบาล (คทช.) ในพื้นที่จังหวัดน่าน จํานวน 5 พื้นที่ รวมเนื้อที่ 15,055 ไร่ มีราษฎรได้ประโยชน์จากโครงการนี้ประมาณ 1,300 ราย
พลเอก ประยุทธ์ จันทร์โอชา นายกรัฐมนตรี เป็นประธานในพิธีมอบหนังสืออนุญาตให้เข้าทําประโยชน์และอยู่อาศัยภายในเขตป่าสงวนแห่งชาติ (ปส.23) โดยมี พลเอก สุรศักดิ์ กาญจนรัตน์ รมว.ทส. เป็นประธานในการมอบหนังสืออนุญาตฯ ให้แก่ผู้ว่าราชการจังหวัดน่าน ณ ป่าสงวนแห่งชาติ ป่าน้ํายาวและป่าน้ําสวด บ้านน้ําป้าก หมู่ 7 ต.ตาลชุม อ.ท่าวังผา จ.น่าน พร้อมด้วย ผู้บริหารระดับสูงในสังกัด ทส. และประชาชนในพื้นที่ ร่วมเป็นสักขีพยาน
กระทรวงทรัพยากรธรรมชาติและสิ่งแวดล้อม ดําเนินการจัดที่ดินทํากินให้ชุมชนตามนโยบายรัฐบาล (คทช.) ในพื้นที่จังหวัดน่าน จํานวน 5 พื้นที่ รวมเนื้อที่ 15,055 ไร่ มีราษฎรได้ประโยชน์จากโครงการนี้ประมาณ 1,300 ราย ได้แก่
1 ต.ตาลชุม อ.ท่าวังผา จ.น่าน ในเขตป่าสงวนแห่งชาติ ป่าน้ํายาวและป่าน้ําสวด เนื้อที่ 2,353 ไร่
2 ต.บ้านยอด อ.สองแคว จ.น่าน ในเขตป่าสงวนแห่งชาติ ป่าน้ํายาวและป่าน้ําสวด เนื้อที่ 6,269 ไร่
3 ต.บ้านพี้ อ.บ้านหลวง จ.น่าน ในเขตป่าสงวนแห่งชาติ ป่าน้ํายาวและป่าน้ําสวด เนื้อที่ 3,454 ไร่
4 ต.เปือ อ.เชียงกลาง จ.น่าน ในเขตป่าสงวนแห่งชาติ ป่าน้ํายาวและป่าน้ําสวด เนื้อที่ 183 ไร่
5 ต.บัวใหญ่ อ.นาน้อย จ.น่าน ในเขตป่าสงวนแห่งชาติ ป่าฝั่งขวาแม่น้ําน่านตอนใต้ เนื้อที่ 2,796 ไร่
รัฐบาลไทย-ข่าวทำเนียบรัฐบาล-“ยุติธรรม” พิจารณาให้ความช่วยเหลือทางการเงินแก่ผู้เสียหายและจำเลยในคดีอาญา
วันพุธที่ 31 พฤษภาคม 2560
“ยุติธรรม” พิจารณาให้ความช่วยเหลือทางการเงินแก่ผู้เสียหายและจําเลยในคดีอาญา
นางกรรณิการ์ แสงทอง รองปลัดกระทรวงยุติธรรม เป็นประธานการประชุมคณะกรรมการพิจารณาค่าตอบแทนผู้เสียหายและค่าทดแทนและค่าใช้จ่ายแก่จําเลยในคดีอาญา ครั้งที่ ๕/๒๕๖๐
เมื่อวันพุธที่ ๓๑ พฤษภาคม ๒๕๖๐ เวลา ๐๙.๓๐ น.
นางกรรณิการ์ แสงทอง รองปลัดกระทรวงยุติธรรม
เป็นประธานการประชุมคณะกรรมการพิจารณาค่าตอบแทนผู้เสียหาย
และค่าทดแทนและค่าใช้จ่ายแก่จําเลยในคดีอาญา ครั้งที่ ๕/๒๕๖๐
เพื่อพิจารณาคําขอรับความช่วยเหลือทางการเงินแก่ผู้เสียหายและจําเลยในคดีอาญา
ตามพระราชบัญญัติค่าตอบแทนผู้เสียหาย
และค่าทดแทนและค่าใช้จ่ายแก่จําเลยในคดีอาญา พ.ศ.๒๕๔๔
และที่แก้ไขเพิ่มเติม (ฉบับที่ ๒) พ.ศ. ๒๕๕๙
โดยมีกรรมการผู้ทรงคุณวุฒิ ข้าราชการ และเจ้าหน้าที่ที่เกี่ยวข้อง เข้าร่วมประชุมฯ
ณ ห้องประชุมไชยานุกิจ กรมคุ้มครองสิทธิและเสรีภาพ ชั้น ๓
อาคารราชบุรีดิเรกฤทธิ์ ศูนย์ราชการเฉลิมพระเกียรติฯ กรุงเทพฯ
รัฐบาลไทย-ข่าวทำเนียบรัฐบาล-ศอตช. ร่วมกับหน่วยงานรัฐวิสาหกิจ ลงนาม MOU สร้างระบบธรรมาภิบาลต่อต้านการทุจริต
วันศุกร์ที่ 14 กรกฎาคม 2560
ศอตช. ร่วมกับหน่วยงานรัฐวิสาหกิจ ลงนาม MOU สร้างระบบธรรมาภิบาลต่อต้านการทุจริต
นายสุวพันธุ์ ตันยุวรรธนะ รัฐมนตรีว่าการกระทรวงยุติธรรม ในฐานะประธานกรรมการอํานวยการต่อต้านการทุจริตแห่งชาติ (ศอตช.) เป็นประธานในพิธีลงนามบันทึกข้อตกลง (MOU) สร้างระบบธรรมาภิบาลต่อต้านการทุจริต
เมื่อวันพฤหัสบดีที่ ๑๓ กรกฎาคม ๒๕๖๐ เวลา ๑๐.๐๐ น.
ณ ห้องแกรนด์บอลรูม A โรงแรมเบสท์เวสเทิร์น พลัส แวนด้า แกรนด์ ถนนแจ้งวัฒนะ จังหวัดนนทบุรี
นายสุวพันธุ์ ตันยุวรรธนะ รัฐมนตรีว่าการกระทรวงยุติธรรม
ในฐานะประธานกรรมการอํานวยการต่อต้านการทุจริตแห่งชาติ (ศอตช.)
เป็นประธานในพิธีลงนามบันทึกข้อตกลง (MOU) และแผนปฏิบัติการร่วม
ว่าด้วยความร่วมมือในการสร้างระบบธรรมาภิบาลและการป้องกันและปราบปรามการทุจริตในรัฐวิสาหกิจ
ระหว่าง ๔ หน่วยงาน ได้แก่ สํานักงาน ป.ป.ท. ในนามเลขานุการคณะกรรมการศูนย์อํานวยการต่อต้านการทุจริตแห่งชาติ (ศอตช.),
องค์กรต่อต้านคอร์รัปชัน (ประเทศไทย) หรือ ACT, สมาพันธ์แรงงานรัฐวิสาหกิจสัมพันธ์ (สรส.),
และสหพันธ์แรงงานรัฐวิสาหกิจแห่งประเทศไทย (สพร.ท.)
เพื่อส่งเสริมความร่วมมือในการสร้างระบบธรรมาภิบาลและการป้องกันและปราบปรามการทุจริต
รวมทั้งตรวจสอบการดําเนินงานของหน่วยงานราชการและรัฐวิสาหกิจให้เป็นไปอย่างมีประสิทธิภาพ
ตามนโยบายของรัฐบาลและยุทธศาสตร์ชาติว่าด้วยการป้องกันและปราบปรามการทุจริต
ที่ต้องการให้ประเทศไทยปลอดการทุจริต เป็นสังคมที่มีคุณธรรมและจริยธรรม
ตลอดจนการปลูกจิตสํานึกต่อต้านการทุจริตคอรัปชันในองค์กร
และการรับรู้ถึงความร้ายแรงของปัญหาการทุจริตที่ส่งผลต่อการพัฒนาประเทศ
โอกาสนี้ รัฐมนตรีว่าการกระทรวงยุติธรรม ได้กล่าวว่า
การต่อต้านการทุจริตคอรัปชันเป็นนโยบายที่รัฐบาลให้ความสําคัญถือเป็นวาระแห่งชาติ
โดยรัฐบาลมีความตั้งใจที่จะทําให้ประเทศไทยปลอดจากการทุจริต เป็นสังคมที่มีคุณธรรม จริยธรรม
ตลอดจนสร้างความตระหนักให้ทุกภาคส่วนได้รับรู้ถึงความร้ายแรงของปัญหาการทุจริต
ที่ส่งผลต่อสังคม เศรษฐกิจ และการพัฒนาประเทศ
ซึ่งความร่วมมือในครั้งนี้ จะเป็นจุดเริ่มต้นการกําหนดแนวทางกระบวนการปฏิบัติงาน
ตามหลักธรรมาภิบาล รวมทั้งการประสานความร่วมมือระหว่างหน่วยงานราชการและรัฐวิสาหกิจ
ในการแก้ไขปัญหาการทุจริตคอรัปชันอย่างจริงจัง เพื่อยกระดับสังคมของประเทศไทยให้ปลอดการทุจริตคอรัปชัน